
Parlamentul  României

Camera  Deputaţilor
Comisia pentru Sănătate şi Familie
                Nr. 28/427 /31 August  2006

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra propunerii legislative „Legea asigurărilor voluntare de sănătate” ( Plx 386/2006), respinsă Senat în şedinţa din 19 aprilie 2006 şi  trimisă comisiei  spre examinare,  în fond,  în procedură obişnuită, cu adresa nr.Plx  386  din 25 aprilie 2006, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei pentru muncă şi protecţie socială nr.27/327/31 mai 2006, avizul Comisiei pentru buget, finanţe , bănci nr.313/8.06.2006, avizul Comisiei juridice, de disciplină şi imunităţi nr.Plx 386/14.06.2006, avizul Consiliului Economic şi Social nr.25576/17.11.2005,  avizul Consiliului Legislativ nr.1444/18.10.2005, precum şi punctul de vedere al Guvernului nr.101/10.01.2006 .

În raport de obiectul şi conţinutul său, propunerea legislativă face parte din categoria legilor organice, în conformitate cu prevederile articolului 73 alin.(3) din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate şi Familie
                    Nr. 28/427 /31 August  2006 

R A P O R T

asupra propunerii legislative „Legea asigurărilor voluntare de sănătate 

( Plx 386/2006)
1. Cu adresa nr.Plx  386  din 25 aprilie 2006, Comisia pentru sănătate şi familie a fost sesizată cu dezbaterea , în procedură obişnuită, a propunerii legislative „Legea asigurărilor voluntare de sănătate” ( Plx 386/2006), respinsă de Senat în şedinţa din 19 aprilie 2006,  Camera Deputaţilor fiind Cameră decizională.
La întocmirea raportului, comisia a avut în vedere avizul Comisiei pentru muncă şi protecţie socială nr.27/327/31 mai 2006, avizul Comisiei pentru buget, finanţe , bănci nr.313/8.06.2006, avizul Comisiei juridice, de disciplină şi imunităţi nr.Plx 386/14.06.2006, avizul Consiliului Economic şi Social nr.25576/17.11.2005,  avizul Consiliului Legislativ nr.1444/18.10.2005, precum şi punctul de vedere al Guvernului nr.101/10.01.2006 .
Propunerea legislativă are ca obiect reglementarea asigurărilor voluntare de sănătate, cuprinzând o serie de prevederi privind definirea unor expresii specifice asigurărilor de sănătate, înfiinţarea, organizarea şi funcţionarea asigurărilor voluntare de sănătate, contractul de asigurare voluntară, relaţia furnizorilor de servicii medicale cu societăţile de asigurări voluntare de sănătate şi deductibilitatea primelor de asigurări de sănătate.  

Comisia propune Plenului Camerei Deputaţilor spre dezbatere şi respingere propunerea legislativă, care face obiectul raportului.
2. Propunerea legislativă  face parte din categoria legilor organice , potrivit prevederilor articolului 73 alin.(3) din Constituţia României, republicată.

3. La lucrările comisiei din ziua de 30.08.2006 au fost prezenţi 17 deputaţi, neînregistrându-se absenţe.
Raportul comisiei a fost adoptat în unanimitate.
5. Propunerea legislativă, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterilor, Comisia pentru sănătate şi familie propune Plenului  Camerei Deputaţilor respingerea  propunerii legislative „Legea asigurărilor voluntare de sănătate” ( Plx 386/2006), întrucât prevederile acesteia au rămas fără obiect ca urmare a intrării în vigoare a Legii nr.95/2006 privind reforma în domeniul sănătăţii – Titlul X „Asigurările voluntare de sănătate ”.

PREŞEDINTE,

DEP.ACAD.PROF.DR.MIRCEA IFRIM

